HIDIMA MADAWWAMIYA - TARBIYYAR IYALI A MAHANGAR ALKUR'ANI DA AHLIL-BAITI
HIDIMA MADAWWAMIYA
mace na samun kusantar ubangiji ta hanyar hidimtawa mijinta, rayuwa aure bawai kadai ta kadaitu da hakkoki da sauke nauyi daga fuskanin miji da mata ba, rayuwar aure na nufin soyayya da girmama juna da hidimtawa juna.
46 – an rawaito daga imam sadik (as) ya ce: ummu salama ta tambayi manzon Allah (saw) kan falalar mata cikin hidimtawa mazajensu, sai ya ce: duk macen da dauke wani abu daga wani waje zuwa wani waje a cikin gidan mijinta don nufin gyara face Allah ya kalleta, sannan duk wanda Allah ya kalleshi ba zai azabtar da shi ba, sai ummu salama (rd) ta ce: babana da babata fansarka kayi mini kara bayani kan ladan mata raunana, sai ya ce: ya ummu salama idan mace ta dauki ciki ta na da ladan wanda ya yi jihadi cikin tafarkin Allah da, ransa da dukiyarsa, idan ta sauke wannan ciki sai ace mata: hakika Allah ya gafarta miki zunubanki, sai ki sake aiki, idan kuma ta shayar to ta na da ladan `yanta baiwa daga `ya`yan ismail ga dukkanin shayarwa daya da ta yi.[2]
i zai riski mace daga wannan ? wacce tawaya za ta riske ta yayin da ta ke aiki gidan mijinta da niyyar hidimtawa `ya`yanta da mijinta wanda ake la'akari da matsayin muhimmin mutum cikin rayauwarta, shin `yancin mace zai wayi gari cikin hatsari idan ta sadukar da dukkanin tausayinta da kaunarta ga mijinta da `ya`yanta kamar yadda masu da'awar kare `yancin mace da kareta daga zalunci suke fadi.